

**UPRAVNI ODJEL ZA POLJOPRIVREDU,**

**RIBARSTVO I EU FONDOVE**

**KLASA: 112-02/22-02/2**

**URBROJ: 2198-14/1-22-6**

**Zadar, 11. ožujka 2022. godine**

Na temelju članka 17., 19. stavka 1. i 86, Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11, 4/18, 112/19 – u daljnjem tekstu: Zakon), pročelnik Upravnog odjela za poljoprivredu, ribarstvo i EU fondove, objavljuje

**UPUTE I OBAVIJESTI KANDIDATIMA**

**koji podnose prijave na javni natječaj za prijam u službu**

**u Upravni odjel za poljoprivredu, ribarstvo i EU fondove**

U „Narodnim novinama“ broj 32/2022 od 11. ožujka 2022. godine objavljen je javni natječaj za prijam u službu u Upravni odjel za poljoprivredu, ribarstvo i EU fondove, na radna mjesta:

1**. savjetnik**, radno mjesto broj 160. iz Pravilnika o unutarnjem redu upravnih tijela Zadarske županije („Službeni glasnik Zadarske županije“ broj 4/22, u nastavku: Pravilnik) u Odsjeku za regionalni razvoj, 1 izvršitelj, na neodređeno vrijeme, uz obvezan probni rad u trajanju od 3 mjeseca;

2. **viši stručni suradnik - vježbenik**, radno mjesto broj 165. iz Pravilnika u Odsjeku za EU fondove, 1 izvršitelj, na određeno vrijeme od 12 mjeseci.

Od dana objave javnog natječaja u „Narodnim novinama“ počinje teći rok od 8 dana za podnošenje prijava na javni natječaj. Slijedom navedenog, posljednji dan za podnošenje prijava na javni natječaj je 19. ožujka 2022. godine. Budući rok za podnošenje prijava na oglas završava u dan kad Zadarska županija ne radi, posljednji dan za podnošenje prijava na javni natječaj je prvi slijedeći radni dan, odnosno 21. ožujka 2022. godine. Prijava je podnesena u roku ako je prije isteka roka zaprimljena u pisarnici Zadarske županije, Božidara Petranovića 8, 23000 Zadar, a ako je prijava upućena poštom preporučeno ili predana ovlaštenom pružatelju poštanskih usluga kao preporučena pošiljka, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

**I. Opis poslova radnih mjesta, koja se popunjavaju predmetnim javnim natječajem, prema Pravilniku:**

**1. savjetnik, radno mjesto broj 160. iz Pravilnika:**

- planira i izrađuje opće i sektorske strateške dokumente regionalnog značaja te provodi program regionalne razvojne politike;

- surađuje s međunarodnim i državnim institucijama i tijelima te razvojnim agencijama u realizaciji financijskih sredstava za provedbu razvojnih programa i projekata;

- sudjeluje u planiranju razvoja specifičnih područja; potpomognuta područja i otoci;

- sudjeluje u izradi, provedbi, kontroli te evaluaciji Plana razvoja Zadarske županije;

- prati zakonodavstva, prioritete, politike i programe Europske unije;

- koordinira rad upravnih odjela Zadarske županije, trgovačkih društava i ustanova kojima je osnivač ili većinski vlasnik Zadarska županija za potrebe prijave projekata financiranih iz fondova EU odnosno vodi stručne i administrativne poslove potrebne za rad Središnje jedinice;

- obavlja druge stručne poslove vezane za rad razvojnih agencija;

- izrađuje i sudjeluje u izradi općih i pojedinačnih akata iz djelokruga rada Odsjeka;

- ostale poslove i zadatke iz djelokruga rada Odsjeka po nalogu pročelnika, njegovog zamjenika i voditelja Odsjeka.

**2. viši stručni suradnik - vježbenik, radno mjesto broj 165. iz Pravilnika:**

- provedba projekata financiranih sredstvima iz fondova Europske unije;

- praćenje Europskih strukturnih i investicijskih fondova te provedba mjera iz Operativnih programa Republike Hrvatske;

- praćenje natječaja i poziva za prijavu projekata za financiranje iz EU i ostalih međunarodnih i nacionalnih fondova te obavještavanje zainteresiranih dionika s područja Zadarske županije;

- pružanje stručne pomoći kroz seminare, radionice i edukacije pravnim i fizičkim osoba o mogućnostima financiranja projekata iz sredstva fondova Europske unije;

- ostali poslovi i zadaci iz djelokruga rada Odsjeka po nalogu pročelnika, njegovog zamjenika i voditelja Odsjeka.

**II. Podaci o plaći:**

Temeljem članka 8. Zakona o plaćama službenika i namještenika u lokalnoj i područnoj (regionalnoj) samoupravi („Narodne novine“ broj 28/10), plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

1. Koeficijent složenosti poslova radnog mjesta savjetnik je 2,40 utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 8., za radna mjesta 5. klasifikacijskog ranga („Službeni glasnik Zadarske županije“ broj 6/22).

2. Koeficijent složenosti poslova radnog mjesta viši stručni suradnik je 2,30, utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 9., za radna mjesta 6. klasifikacijskog ranga („Službeni glasnik Zadarske županije“ broj 6/22).

U skladu s člankom 12. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) za vrijeme trajanja vježbeničkog staža vježbenik ima pravo na 85% plaće poslova radnog mjesta najniže složenosti njegove stručne spreme.

Osnovica za obračun plaće utvrđena je člankom 44. stavak 1. Kolektivnog ugovora za službenike i namještenike upravnih tijela Zadarske županije („Službeni glasnik Zadarske županije“ broj 35/21) i iznosi 4.000,00 kn u bruto iznosu.

**III. Način obavljanja prethodne provjere znanja i sposobnosti kandidata:**

Prethodna provjera znanja i sposobnosti kandidata temelji se na članku 22. Zakona, a provodi je tročlano Povjerenstvo za provedbu javnog natječaja imenovano od strane pročelnika Upravnog odjela za poljoprivredu, ribarstvo i EU fondove.

Pravo pristupa na prethodnu provjeru znanja i sposobnosti imat će kandidati koji dostave pravovremene i potpune prijave te koji udovoljavaju propisanim i objavljenim uvjetima javnog natječaja, a poziv na prethodnu provjeru znanja i sposobnosti biti će objavljen na mrežnoj stranici Zadarske županije [www.zadarska-zupanija.hr](http://www.zadarska-zupanija.hr) , te na oglasnoj ploči Doma Županije, Božidara Petranovića 8, Zadar, najmanje pet dana prije održavanja provjere.

Podnositelji nepravodobnih i nepotpunih prijava kao i podnositelji koji ne udovoljavaju propisanim i objavljenim uvjetima javnog natječaja neće se smatrati kandidatima prijavljenim na javni natječaj, te će im biti upućena odgovarajuća pisana obavijest.

1. Pravni izvori za pripremanje kandidata za prethodnu provjeru znanja za radno mjesto broj 160. iz Pravilnika, savjetnik u Upravnom odjelu za poljoprivredu, ribarstvo i EU fondove, Odsjek za regionalni razvoj, su sljedeći:

- Zakon o sustavu strateškog planiranja i upravljanja razvojem Republike Hrvatske („Narodne novine“ broj 123/17);

- Zakon o regionalnom razvoju Republike Hrvatske („Narodne novine“ broj 147/14, 123/17, 118/18);

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

2. Pravni izvori za pripremanje kandidata za prethodnu provjeru znanja za radno mjesto broj 165. iz Pravilnika, viši stručni suradnik - vježbenik u Upravnom odjelu za poljoprivredu, ribarstvo i EU fondove, Odsjek za EU fondove, su sljedeći:

- Zakon o institucionalnom okviru za korištenje fondova Europske unije u Republici Hrvatskoj (“Narodne novine” broj 116/21);

- Uredba (EU) 2021/1058 Europskog parlamenta i Vijeća od 24. lipnja 2021. o Europskom fondu za regionalni razvoj i Kohezijskom fondu <https://eur-lex.europa.eu/legal-content/HR/TXT/PDF/?uri=CELEX:32021R1058&from=HR>;

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

Izvori za pripremu kandidata objavljeni u «Narodnim novinama» dostupni su na mrežnoj stranici <https://narodne-novine.nn.hr/>, izvor pod brojem 2. dostupan je na  <https://eur-lex.europa.eu/legal-content/HR/TXT/PDF/?uri=CELEX:32021R1058&from=HR>, izvori objavljeni u „Službenom glasniku Zadarske županije“ dostupni su na linku <https://glasnik.zadarska-zupanija.hr/> .

1. Prethodna provjera znanja i sposobnosti kandidata, za radna mjesta koja se popunjavaju predmetnim javnim natječajem, obuhvaća:

a) pisano testiranje znanja iz područja navedenih u pravnim izvorima za pripremanje kandidata,

b) pisano testiranje znanja engleskog jezika,

c) intervju.

Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti je 30 bodova.

Smatra se da je kandidat položio pisano testiranje ako je ostvario najmanje 50% bodova iz svakog dijela provjere znanja i sposobnosti kandidata na provedenom testiranju. S kandidatom koji je položio pisano testiranje, Povjerenstvo za provedbu natječaja provest će intervju.

a) Pisano testiranje znanja iz područja navedenih u pravnim izvorima za pripremanje kandidata sastoji se od ukupno 20 pitanja. Bodovanje pisanog testiranja obaviti će se na način da broj točnih odgovora bude podijeljen sa 2, što zaokruženo na cijeli broj daje broj bodova postignutih na pisanom testu. Maksimalan broj bodova koji kandidat može ostvariti na pisanom testiranju je 10 bodova.

b) Pisana provjera znanja engleskog jezika sastoji se od: prijevoda teksta sa hrvatskog jezika na engleski jezik i prijevoda teksta sa engleskog jezika na hrvatski jezik. Maksimalan broj bodova koji kandidat može ostvariti na provjeri znanja engleskog jezika je 10 bodova.

c) Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu. Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene. Maksimalan broj bodova koji kandidat može ostvariti na intervjuu je 10 bodova.

**IV. U nastavku donosimo još nekoliko informacija o javno natječajnom postupku:**

1. Molimo podnositelje u prijavi navesti sve podatke i priložiti svu traženu dokumentaciju naznačenu u javnom natječaju budući da manjak samo jednog dokumenta isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do posljednjeg dana za podnošenje prijave na javni natječaj.
2. Izvadak iz Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18, 112/19), a koji se odnosi na natječajni postupak, dostupan je na linku <https://zadarska-zupanija.hr/images/izvadak_iz_zakona_2019.pdf>.

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument objavljen je na mrežnoj stranici Zadarske županije [www.zadarska-zupanija.hr](http://www.zadarska-zupanija.hr)

i na oglasnoj ploči Doma Županije dana 11. ožujka 2022. godine.

**PROČELNIK**

**Daniel Segarić, dipl.ing., v.r.**